Diari Oficial de la Generalitat Valenciana


Sumari del DOGV 8409, del 24-10-2018 (2018/9530)

Informació pública de l'aprovació definitiva del projecte d'expropiació per a formació de vials pel procediment de taxació conjunta en relació amb l'obertura total del carrer Alacant.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8409

Data del DOGV
:   24-10-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/9530


Data del document
:   15-10-2018

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * pla d'urbanisme
    * administració local

Informació pública de l'aprovació definitiva del projecte d'expropiació per a formació de vials pel procediment de taxació conjunta en relació amb l'obertura total del carrer Alacant. [2018/9530]  
El Ple de l'Ajuntament, en sessió ordinària celebrada el passat 25 de setembre de 2018, va adoptar amb sis vots a favor i set abstencions, entre altres, l'acord següent:  
«Vist l'expedient tramitat per a l'obertura total del carrer Alacant que inclou projecte d'expropiació i urbanització i representació gràfica alternativa georeferenciada en format GML, i basant-se en els següents,  
  
  
Antecedents  
  
1. Mitjançant Acord del Ple de data 24 d'abril de 2018 es va acordar la incoació d'expedient d'expropiació per a formació de vials pel procediment de taxació conjunta en relació amb l'obertura total del carrer Alacant i tramitar la memòria valorada per a urbanització conjuntament amb el projecte d'expropiació.  
2. Sotmés l'expedient al tràmit d'informació pública per mitjà de la inserció d'anuncis en El Periódico Mediterráneo de data 28 de juny de 2018, en el Diari Oficial de la Generalitat Valenciana núm. 8332 de data 5 de juliol de 2018, en el Butlletí Oficial de la Província de Castelló núm. 82 de data 10 de juliol de 2018, així com al tauler d'anuncis i en la seu electrònica municipal, i notificades les taxacions individualment als que apareixien com a titulars de béns i drets en l'expedient, per mitjà de trasllat literal del corresponent full d'apreuament i de la proposta de fixació dels criteris de valoració, perquè pogueren formular al·legacions o una valoració contradictòria en el termini d'un mes, no s'han presentat al·legacions ni valoracions contradictòries.  
  
3. Als efectes de la concordança entre el Registre de la Propietat i la realitat física i jurídica extrarregistral es va incorporar a l'expedient una representació gràfica alternativa georeferenciada en format GML de les finques que complete la seua descripció literària. Sotmesa a informació pública junt amb els altres projectes i notificada als titulars registrals així com als titulars de les finques registrals contigües afectades, en els terminis concedits no s'han presentat al·legacions.  
  
Fonaments de dret  
  
1. Seguit el procediment legalment establit en l'article 106 de la Lllei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP) en relació amb la legislació d'expropiació forçosa, amb informació pública i notificació individual; d'acord amb els apartats 6 i següents del dit precepte legal l'administració expropiant finalitzarà l'expedient de taxació conjunta mitjançant una resolució motivada. Aquesta resolució legitimarà l'ocupació dels béns o drets afectats, amb el pagament previ o depòsit de l'import íntegre de la valoració establida i produirà els efectes previstos en la Llei d'expropiació forçosa. Els interessats podran impugnar la resolució, davant del jurat provincial d'expropiació forçosa, als efectes de revisar el preu just. En aquest cas, l'Administració traslladarà l'expedient a aquest últim.  
  
En relació amb el amb el pagament previ o depòsit de l'import íntegre de la valoració establida, tal com es va posar de manifest en els informes emesos en la incoació de l'expedient, en el present cas és aplicable l'article 103 de la LOTUP que establix que «.... En el cas d'expropiació per a formar vials, els costos de l'expropiació es podran repercutir sobre els propietaris de tota parcel·la edificable adjacent a la que l'actuació dota de la condició de solar», havent-se repercutit els costos sobre els propietaris de les parcel·les adjacents edificables.  
  
2. D'acord amb el Reial decret legislatiu 1/2004, de 5 de març, pel qual s'aprova el text refós de la Llei del cadastre immobiliari, el Decret de 8 de febrer de 1946 pel qual s'aprova la nova redacció oficial de la Llei hipotecària i el Reial decret 1093/1997, de 4 de juliol, pel qual s'aproven les normes complementàries al Reglament per a l'execució de la Llei hipotecària sobre inscripció en el Registre de la Propietat d'actes de naturalesa urbanística i als efectes de la concordança entre el Registre de la Propietat i la realitat física i jurídica extrarregistral i la inscripció de l'expropiació en el Registre de la Propietat, s'ha incorporat a l'expedient una representació gràfica alternativa georeferenciada en format GML de les finques que complete la seua descripció literària, sotmesa a informació pública junt amb els altres projectes i notificada als titulars registrals així com als titulars de les finques registrals contigües afectades.  
  
3. D'acord amb l'article 174 de la LOTUP, la legislació de règim local i la legislació de contractes s'ha tramitat memòria valorada de la urbanització que ha sigut sotmesa a informació pública junt amb els altres projectes.  
Per tot allò que s'ha exposat es proposa l'adopció del següent,  
  
  
Acord  
  
Primer. Aprovar definitivament el Projecte d'expropiació per a formació de vials pel procediment de taxació conjunta en relació amb l'obertura total del carrer Alacant.  
L'aprovació definitiva legitimarà l'ocupació dels béns o drets afectats i produirà els efectes previstos en la Llei d'expropiació forçosa. Els interessats podran impugnar la resolució davant del jurat provincial d'expropiació forçosa als efectes de revisar el preu just. En aquest cas, l'Administració traslladarà l'expedient a aquest últim.  
  
Segon. Aprovar la representació gràfica alternativa georeferenciada en format GML que complete la seua descripció literària.  
Tercer. Aprovar la memòria valorada d'urbanització de l'àmbit d'execució.  
Quart. Notificar el present acord a tots els interessats i publicar-lo en el DOGV, en el BOP i en un dels diaris de més circulació de la província, així com al tauler d'anuncis i la seu electrònica municipal.  
  
Cinqué. Notificar el present acord a la Direcció General del Cadastre i al Registre de la Propietat als efectes oportuns.»  
Cosa que es fa pública perquè se'n prenga coneixement amb indicació que contra el present acord, que és definitiu en la via administrativa, podrà interposar recurs contenciós administratiu davant del Jutjat Contenciós Administratiu en la circumscripció del qual radiquen els immobles afectats, dins del termini de dos mesos, comptat a partir de l'endemà de la seua notificació, de conformitat amb el que establixen els articles 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Alternativament, podrà interposar potestativament recurs de reposició davant de l'òrgan que ha dictat l'acte impugnat, en el termini d'un mes, comptat també des de l'endemà de la seua notificació (articles 123 i següents de la Llei 39/2015, d'1 d'octubre, del procediment administratiu comú de les administracions públiques), sense que l'elecció d'aquest recurs administratiu impedisca interposar posteriorment recurs contenciós administratiu contra l'acte que el resolga.  
  
Tot això sense perjuí que s'exercite, si és el cas, qualsevol altre recurs que s'estime procedent.  
  
Borriol, 15 d'octubre de 2018.- L'alcalde: José Silverio Tena Sánchez.